Алена Лось

**Але́на Гео́ргіеўна Лось** (22 студзеня 1933, Вільня, Польшча — 14 ліпеня 2013, Менск, Беларусь) — беларуская мастачка, графік.

## Жыцьцяпіс
Нарадзілася 22 студзеня 1933 року ў Вільні. Дзіцячыя гады правяла ў мястэчку Лыскаве, потым у Магілёўцах і Ружанах на Пружаншчыне. У 1948 сям’я вярнулася ў Вільню.

Тут Алена скончыла Дзяржаўны мастацкі інстытут Летувіскай ССР (1955). Ажанілася з мастаком Гары Якубені, зь якім пазнаёмілася ў Маскве. У 1956—1957 працавала мастаком у Вышэйшай партшколе і выдавецтвах Летувіскай ССР. Пасьля пераехала ў Менск.

Чалец Саюзу мастакоў з 1963. Сяброўка мастацкай суполкі «Пагоня».

Памерла 14 ліпеня 2013 року ў Менску.

## Творчасьць
У мастацкіх выставах удзельнічае з 1960. Вядомая пераважна як мастак дзіцячых кніг. Працуе таксама ў станковай графіцы. Творы захоўваюцца ў Нацыянальным мастацкім музэі Беларусі, Літаратурных музэях Янкі Купалы і Якуба Коласа (усе — Менск), Пружанскім палацыку, фондах Міністэрства культуры Расеі і Беларускага саюзу мастакоў, Трацьцякоўскай галерэі, «Цэнтральным Доме мастака», мэмарыяльным музэі А. Пушкіна (усе — Масква).

Працы экспанаваліся на міжнародных выставах кніжнай графікі ў Японіі, Манголіі, Чэхаславаччыне, Румыніі, Канадзе, Польшчы і інш.

Выдала ўласную кнігу для дзетак «Дзесяць дзён у Барку» (1984).

Да 600-годзьдзя Грунвальдзкае бітвы выканала рэканструкцыі сьцягоў Віленскай, Менскай і Смаленскай харугваў, і Вітаўтавае харугвы з гербам «Калёны». Гэтыя сьцягі меліся прыняць удзел у сьвяткаваньні 600-годзьдзя на Грунвальдзкім полі.

### Аздобленыя кнігі
* У. Караткевіч «Блакіт і золата дня» (1960)
* А. Якімовіч «Вераб’ёвы госьці» (1960)
* Д. Бічэль «Дзявочае сэрца» (1961), «Дзічка» (1971), «Габрынька і Габрусь» (1985)
* 
* В. Вітка «Дударык» (1964), «Ладачкі-ладкі» (1977)
* З. Бядуля «Скарб» (1965, 1975)
* А. Дзеружынскі «Кую-кую ножку» (1967), «Смешкі і пацешкі» (1968), «Добры ветрык: выбранае» (1969), «Вяселікі: выбранае» (1979)
* Зборнік казак «З рога ўсяго многа» (1968)
* М. Корзун «Тры сонцы» (1971)
* Н. Гілевіч «Загадкі» (1971)
* Беларуская народная казка «Залатая яблынька» (1974)
* Я. Гримм «Сказки» (1978)
* А. Пушкін «Руслан і Людміла» (1978)
* 
* «Der goldene Apfelbaum: belorussisches Volksmärchen» (1981)
* В. Лукша «Крылаты цэх» (1982)
* Казка П. Яршова «Канёк-гарбунок» (1983)
* В. Зуёнак «Шапка-ўсёвідзімка» (1983)
*  (сложенный в 8 с,) — 500 000 ас.
* 
* «Слова пра паход Ігаравы» склад. В. А. Чамярыцкі (1986)
* «Les pommes d’or: conte populaire biélorusse» (1986)
* В. Іпатава «За морам Хвалынскім» (1989)
* У. Ягоўдзік «Грыбок, грыбок, выстаў лабок» (1997), «Бабуліна варта» (1999), «Адмірал і яго каманда» (2008), «Вочы Зямлі» (2008), «Па слядах ваўка» (2010)
* Шматлікія нізкі ілюстрацыяў да беларускіх народных казак

### Станковыя сэрыі
* «Дзеці Белавежы» (1966)
* «Палесьсе» (1970)
* «Людзі на Прыпяці» (1973)
* «Песьні заходніх славянаў» (1974)
* «Кветкі Полаччыны» (1974)
* «Грай аб долі шчасьлівай, дудка беларуская» (1975)
* «Радасьць працы» (1976)
* «Партрэты беларускіх пісьменьнікаў» (1979)
* «Пад палескімі дубамі» (1981)
* на ляўкоўскія вершы Я. Купалы (1982)
* «Птушкі над горадам» (1983)
* «Палескія матывы»
* «Надзея»
* «Ружанскія паданьні»
* «Калыханкі»

## Узнагароды
* Дыплём імя Ф. Скарыны на рэспубліканскім конкурсе «Мастацтва кнігі» і дыплём 1-й ступені на Ўсесаюзным конкурсе кнігі (1978) — за аздабленьне кнігі В. Віткі «Ладачкі-ладкі»
* Мэдаль Францішка Скарыны (2003)
* Бронзавы мэдаль ВДНГ

## Крыніцы

## Літаратура
* 
* 
* 

## Вонкавыя спасылкі
* 
* Галерэя твораў

Катэгорыя:Нарадзіліся ў Вільні
Катэгорыя:Беларускія мастачкі
Катэгорыя:Беларускія мастакі і мастачкі
Катэгорыя:Беларускія графікі
Катэгорыя:Памерлі ў Менску